4.10.2000 Euroopan yhteisöjen virallinen lehti L 249/1 (Säädökset, jotka on julkaistava) NEUVOSTON ASETUS (EY) N:o 2092/2000, annettu 28 päivänä syyskuuta 2000, Belizestä, Hondurasista ja Päiväntasaajan Guineasta peräisin olevan Atlantin tonnikalan (Thunnus thynnus) tuonnin kieltämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) — Koska meren luonnonvarat ovat ehtyviä, niiden suojelu on ehdottoman tärkeää sekä biologisen tasapainon että yleisen elintarviketurvan vuoksi. (2) — Kansainvälinen Atlantin tonnikalojen suojelukomissio (ICCAT), jonka sopimuspuoli Euroopan yhteisö on, laati vuonna 1994 toimintasuunnitelman Atlantin tonnikalan säilyttämisohjelman tehokkuuden turvaamiseksi ja antoi vuonna 1996 Atlantin tonnikalan ja Pohjois-Atlantin miekkakalan kalastusta koskevan suosituksen Atlantin tonnikalan tehokkaan säilyttämisen ja turvaamistoimen- piteiden noudattamisen turvaamiseksi. (3) — ICCAT:in sopimuspuolet, joiden kalastajilla on velvoite vähentää Atlantin tonnikalan pyyntiään, voivat hoitaa kyseistä kalakantaa tehokkaasti ainoastaan, jos kaikki sopimuksen ulkopuolelle jääneet osapuolet toimivat yhteistyössä ICCAT:in kanssa ja noudattavat sen säilyt- tämis- ja hoitotoimenpiteitä. (4) — ICCAT on saaliita, kauppaa ja aluksista tehtyjä havain- toja koskevien tietojen perusteella nimennyt Belizen, Hondurasin ja Päiväntasaajan Guinean maiksi, joiden alukset kalastavat Atlantin tonnikalaa tavalla, joka vähentää järjestön toteuttamien, tämän kalakannan säilyttämistä koskevien toimenpiteiden tehokkuutta. (5) — ICCAT:in yritykset saada mainitut kolme maata noudat- tamaan Atlantin tonnikalan säilyttämistä ja hoitoa koskevia toimenpiteitä eivät ole johtaneet tuloksiin. (60 — ICCAT on kehottanut sopimuspuolia toteuttamaan asianmukaiset toimenpiteet Belizestä ja Hondurasista peräisin olevien Atlantin tonnikalasta valmistettujen tuotteiden tuonnin kieltämisen jatkamiseksi sekä niiden tuonnin kieltämiseksi Päiväntasaajan Guineasta sen kaikissa muodoissa. Kyseisistä toimenpiteistä voidaan luopua heti, kun voidaan todeta, että näiden maiden kalastustoiminta on ICCAT:in toimenpiteiden mukaista. Tämän johdosta on tarpeen, että Euroopan yhteisö, jolla on yksinomainen toimivalta asiassa, soveltaa toimenpi- teitä. (7) — ICCAT on todennut, että yhteistyö Panaman kanssa Atlantin tonnikalan säilyttämisen osalta on tehostunut. ICCAT on vuotuisessa kokouksessaan vuonna 1999 suositellut, että sopimuspuolten Panamaan kohdistama Atlantin tonnikalasta valmistettuja tuotteita sen kaikissa muodoissa koskeva tuontikielto olisi poistettava. (8) — Belizestä, Hondurasista ja Panamasta peräisin olevan Atlantin — tonnikalan tuonnin kieltämisestä annettu neuvoston asetus (EY) N:o 1435/98 (') olisi kumottava. (9) — Toimenpiteet ovat Euroopan yhteisön muista kansainvä- lisistä sopimuksista johtuvien velvoitteiden mukaisia, ON ANTANUT TÄMÄN ASETUKSEN: 1 artikla 1. — Kielletään Belizestä, Hondurasista ja Päiväntasaajan Guineasta peräisin olevan ja CN-koodeihin ex 0301 99 90, 0302 39 11, 0302 39 91, 0303 49 21, 0303 49 23, 0303 49 29, ex 0303 49 90, ex 0304 10 38, ex 0304 10 98, ex 0304 20 45, ex 0304 90 97, ex 0305 20 00, ex 0305 30 90, ex 0305 49 80, ex 0305 59 90, ex 0305 69 90, ex 16041411, ex 16041416, ex 16041418 ja ex 1604 2070 kuuluvien Atlantin tonni- kalan (Thunnus thynnus) luovutus vapaaseen liikkeeseen yhtei- sössä. 2. — Kielletään 1 kohdassa mainittujen tuotteiden purkaminen aluksesta yhteisön passitusta varten. (1) EYVL L 191, 7.7.1998, s. 13.